
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 11  
                                                             din 12 februarie 2024
privind aprobarea bugetului general al unității administrativ - teritoriale pe anul 2024

            Consiliul Local al Municipiului Sighişoara, întrunit în ședință extraordinară,
 
Luând act de proiectul de hotărâre, înregistrat cu nr. 1.274/12.01.2024 și la Consiliul Local Sighişoara cu nr. 1.420/12.01.2024, de referatul de aprobare, înregistrat cu nr. 1.276/12.01.2024, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare;
Ținând cont de prevederile Legii nr. 421/2023, Legea bugetului de Stat pe anul 2024, precum și de cele ale Legii nr. 273/2006 privind finanțele publice locale, cu modificările și completările ulterioare;
Luând în considerare:

· Decizia cu nr. 499/10.01.2024 a Șefului Administrației Județene a Finanțelor Publice Mureș,
prin care se aprobă repartizarea sumei de 68.120 mii lei pe unitățile administrativ - teritoriale din județul Mureș, respectiv a sumei de 70.622 mii lei pentru bugetul județului Mureș reprezentând sume defalcate din taxa pe valoarea adăugată pentru echilibrarea bugetelor locale, aprobate potrivit anexei 7 la Legea nr. 421/2023 privind bugetul de stat pe anul 2024, precum și repartizarea pe unitățile administrativ - teritoriale din județul Mureș a sumei de 96.273 mii lei, respectiv a sumei de 16.989 mii lei pentru bugetul propriu al județului Mureș, reprezentând sume din cota de 14 % din impozitul pe venit estimat a se încasa la bugetul de stat în anul 2024, conform anexei, care fac parte integrantă din această decizie; a sumelor defalcate din taxa pe valoarea adăugată pentru echilibrarea bugetelor locale, aprobate prin legea bugetului de stat pe anul 2024, precum și a sumelor din cota de 14 % din impozitul pe venit pentru echilibrarea bugetelor locale, estimate pentru anii 2025 - 2027, conform anexelor nr. 1, care fac parte integrantă din această decizie;
· Decizia cu nr. 541/10.01.2024 a Șefului Administrației Județene a Finanțelor Publice 
Mureș, prin care se aprobă repartizarea pe unitățile administrativ - teritoriale din județul Mureș a sumei reprezentând finanțarea drepturilor asistenților personali ai persoanelor cu handicap grav sau indemnizațiilor lunare ale persoanelor cu handicap grav, aferentă anului bugetar 2024, precum și a estimărilor aferente anilor 2025 - 2027, conform anexei nr. 2 la această decizie; a sumei reprezentând finanțarea drepturilor copiilor cu cerințe educaționale speciale integrați în învățământul de masă, suma aferentă anului bugetar 2024, precum și a estimărilor aferente anilor 2025 - 2027, conform anexei nr. 6 la această decizie;

· Decizia cu nr. 803/15.01.2024 a Șefului Administrației Județene a Finanțelor Publice 
Mureș, prin care se aprobă repartizarea pe unitățile administrativ - teritoriale din județul Mureș a sumei reprezentând finanțarea gratuității acordate elevilor prevăzuți la art. 83 alin. (1) din Legea nr. 198/2023, cu modificările ulterioare, la transportul public local și metropolitan rutier, sume aferente anului 2024, precum și a estimărilor aferente anilor 2025 - 2027, conform anexei nr. 11 la această decizie;

· Hotărârea Consiliului Județean Mureș cu nr. 1/15.01.2024 privind repatizarea pe anul 
2024 a sumelor reprezentând fond la dispoziția consiliului județean, a sumelor defalcate din taxa pe valoarea adăugată destinate finanțării cheltuielilor privind drumurile județene și comunale și a sumelor pentru derularea Programului pentru școli al României în perioada ianuarie - iunie a anului școlar 2023 - 2024, precum și estimarea sumelor ce vor fi repartizate pentru anii 2025, 2026 și 2027, conform anexelor nr. 1 și nr. 2 la această hotărâre;
· Decizia cu nr. 2.292/06.02.2024 a Șefului Administrației Județene a Finanțelor Publice 
Mureș, prin care se aprobă repartizarea pe unitățile administrativ - teritoriale din județul Mureș a sumelor pentru finanțarea de bază a unităților de învățământ preuniversitar de stat pentru categoriile de cheltuieli prevăzute la art. 139 alin. (2) lit. b) – c) din Legea învățământului preuniversitar nr. 198/2023, cu modificările și completările ulterioare, sumă aferentă anului bugetar 2024, precum și a estimărilor aferen-

te anilor 2025 - 2027, conform anexei nr. 1 la această decizie; pentru finanțarea de bază a învățământului particular și cel confesional acreditate, potrivit prevederilor Legii învățământului preuniversitar nr. 198/2023, cu modificările și completările ulterioare, având ca destinație finanțarea salariilor, indemnizațiilor și alte drepturi salariale în bani stabilite prin lege, precum și contribuțiile aferente acestora, pentru anul bugetar 2024, precum și a estimărilor aferente anilor 2025 - 2027, conform anexei nr. 7 la această decizie și pentru finanțarea cheltuielilor cu bunuri și servicii pentru întreținerea curentă a unităților de învățământ particular și cel confesional acreditate, prevăzute art. 139 alin. (2) lit. b) – c) din Legea învățământului preuniversitar nr. 198/2023, aferente anului bugetar 2024, precum și a estimărilor aferente anilor 2025 - 2027, conform anexei nr. 9 la această decizie; 
· Contractul de finanțare cu nr. 528/GES/28.12.2023, înregistrat la Municipiul Sighișoara cu nr. 

2.470/18.01.2024 reprezentând realizarea proiectului vizând achiziția și montajul unui număr de 13 stații de reîncărcare;

Luând în considerare prevederile Legii nr. 52/2003 privind transparența decizională în administrația publică, republicată, cu modificările și completările ulterioare;

Având în vedere amendamentul formulat și prezentat în plenul şedinţei extraordinare a Consiliului Local Sighişoara de către domnul consilier local și viceprimar Burghelea Bogdan - Ioan, amendament însuşit şi votat de toți membrii Consiliului Local Sighişoara;
Având în vedere amendamentul formulat și prezentat în plenul şedinţei extraordinare a Consiliului Local Sighişoara de către domnul consilier local și viceprimar Burghelea Bogdan - Ioan, cu referire la respingerea contestației, înregistrată la Municipiul Sighișoara cu nr. 3.500/29.01.2024, formulată de către doamna Rațiu Anca - Silvia privind proiectul de buget local pentru anul 2024, amendament însuşit şi votat de către membrii Consiliului Local Sighişoara;

Având în vedere amendamentul formulat de grupul de consilieri locali ai Partidului Național Liberal (P.N.L.) și prezentat în plenul şedinţei extraordinare a Consiliului Local Sighişoara de către doamna consilier local Tűrk Michaela, consilier local din partea Partidului Național Liberal (P.N.L.), amendament însuşit şi votat de toți membrii Consiliului Local Sighişoara;    
Având în vedere avizele favorabile ale tuturor comisiilor pe domenii de specialitate;         
În baza art. 129 alin. (2) lit. ”b”, alin. (4) lit. ”a”, alin. (14), art. 139 alin. (1) și alin. (3) lit. ”a” şi a art. 196 alin. (1) lit. ”a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
                                                                      H O T Ă R Ă Ş T E:
Art. 1. Se respinge contestația înregistrată la Municipiul Sighișoara cu nr. 3.500/29.01.2024, formulată de către doamna Rațiu Anca - Silvia.

Art. 2. Se aprobă bugetul general al unității administrativ - teritoriale pe anul 2024, conform anexei nr. 1, care face parte integrantă din prezenta hotărâre.
Art. 3. Se aprobă detalierea privind cheltuielile pe articole şi alineate pentru capitolele de cheltuieli finanţate din toate bugetele.
Art. 4. Se aprobă lista de investiţii, conform anexei nr. 2, care face parte integrantă din prezenta hotărâre.  
Art. 5. Se aprobă utilizarea sumei de 7.691.000 lei din excedentul bugetului local al anului precedent pentru finanțarea cheltuielilor secțiunii de dezvoltare.

Art. 6. Se aprobă bugetul de venituri proprii și subvenții, conform anexei nr. 3, care face parte integrantă din prezenta hotărâre.
Art. 7. Se aprobă lista de investiţii, conform anexei nr. 4, care face parte integrantă din prezenta hotărâre.
Art. 8. Se aprobă utilizarea sumei de 466.000 lei din excedentul bugetului de venituri proprii și subvenții al anului precedent pentru finanțarea cheltuielilor secțiunii de dezvoltare.

Art. 9. Se aprobă bugetul fondurilor externe nerambursabile, conform anexei nr. 5, care face parte integrantă din prezenta hotărâre.

Art. 10. Se aprobă lista de investiţii a fondurilor externe nerambursabile, conform anexei nr. 6, care face parte integrantă din prezenta hotărâre.
Art. 11. Se aprobă utilizarea sumei de 163.000 lei din excedentul bugetului fondurilor externe nerambursabile al anului precedent pentru finanțarea cheltuielilor secțiunii de dezvoltare.
Art. 12. Cu ducerea la îndeplinire a prevederilor prezentei hotărâri se încredinţează Primarul Municipiului Sighișoara, Biroul Buget, Contabilitate, Salarizare – Direcția Economică și serviciile de specialitate din cadrul Municipiului Sighișoara.
Art. 13. Prin grija Secretarului General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,
  

           Stupariu Călin                    
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:
  1 ex. dos. hotărâri;
  1 ex. dos. şedinţă;
  1 ex. Instituţia Prefectului - Judeţul Mureş;
  1 ex. Primar;
  1 ex. Viceprimar;
  1 ex. Secretar General;

  2 ex. Biroul Buget, Contabilitate, Salarizare - Direcţia Economică.
  8 ex. 

  B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 11/12.02.2024

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


